stanford-oval/wikipedia huggingface dataset:
Viivi
Tunnettuja Viivejä

Listan henkilöt ovat suomalaisia, ellei toisin mainita.
Viivi Altonen (s. 1996), Miss Suomi 2020
Viivi Avellán (s. 1977), toimittaja ja juontaja
Viivi Avikainen (s. 1987), aitajuoksija ja moniottelija
Viivi Huuska (s. 1989), musiikkivideo-ohjaaja ja valokuvaaja
Viivi Hyvönen (s. 1981), kirjailija
Viivi Kanerva, o.s. Voutilainen (s. 1993), koripalloilija
Viivi Koivu, o.s. Villa (s. 1981), kivääriampuja
Viivi Korhonen, Viivi (s. 1999), laulaja
Viivi Lehikoinen (s. 1999), aitajuoksija
Viivi Luik (s. 1946), virolainen kirjailija ja runoilija
Viivi Ollonqvist (s. 2003), jalkapalloilija
Viivi Orvasto (1990–2020), laulaja ja lauluntekijä
Viivi Paarmio (1867–1952), kuvanveistäjä
Viivi Pumpanen (s. 1988), malli ja juontaja, Miss Suomi 2010
Viivi Pyhäjärvi (s. 1999), lentopalloilija
Viivi Rajamäki (1924–2008), kirjailija
Viivi Rintanen (s. 1990), sarjakuvantekijä, kuvittaja ja taidekasvattaja
Viivi Maria Saarenkylä (s. 1993), harmonikansoittaja
Viivi von Schrowe-Kallio (1892–1973), taidemaalari
Viivi Spets (s. 2002), jalkapalloilija
Viivi Tamminen, ääninäyttelijä
Viivi Vainikka (s. 2001), jääkiekkoilija ja olympiamitalisti
Tunnettuja Vivejä ja Wivejä

Vivi Friedman (1967–2012), suomalainen elokuvaohjaaja
Vivi Gioi, oik. Vivien Trumphy (1919–1975), italialainen näyttelijä
Vivi-Anne Hultén (1911–2003), ruotsalainen taitoluistelija
Wivi Lönn (1872–1966), suomalainen arkkitehti
Vivi Munsterhjelm, o.s. Dahlberg (1871–1950), suomalainen taidemaalari
Wivi Nordberg (1846–1917), suomenruotsalainen kirjailija
Wivi Roslander (1891–1973), suomalainen kirjanpitäjä ja SDP:n kansanedustaja
Vivi-Ann Sjögren (s. 1938), suomenruotsalainen kirjailija.
Vivi Wahlström (s. 2001), suomalainen näyttelijä
Kuvitteellisia Viivejä

Viivi, sarjakuvassa Viivi ja Wagner
Viivi, Nakke Nakuttajan tyttöystävä
Viivi Vemmelsääri (Babs Bunny), hahmo Tiny Toons -piirrossarjassa
Viivi, hahmo Tikun ja Takun pelastuspartio -piirrossarjassa
Viivi Pusu, Tittamari Marttisen kirjasarjassa.
Viivi, lasten ohjelmassa oktonautit
Muita Viivejä

Viivi, huonekalumerkki
Iloinen Viivi, Marimekko-myymälä Savossa.
Neilikkaöljy

Mausteneilikan (Syzygium aromaticum) eteeristä öljyä kirkkaassa lasiputkilossa.
Neilikkaöljy (Caryophylli) on eteeristä öljyä, jota saadaan tisleenä mausteneilikan (Eugenia caryophyllata ja E. aromatica) rungosta, lehdistä ja nupuista. Neilikkaöljyn vaikuttava ainesosa on eugenoli, jota se sisältää 90–95 %. Neilikkaöljyä käytetään mausteena, rohtona, hammaslääketieteessä, maalausnesteenä ja kalojen nukutusaineena.
Neilikkaöljyn CAS-numero on 8000-34-8.
Rohtona

Neilikkaöljy tunnetaan parhaiten sen analgeettisistä ja antiseptisistä ominaisuuksista, joiden vuoksi sitä käytetään usein hammassärkyyn.
Yleinen tapa hoitaa hammassärkyä on kostuttaa vanutuppo esimerkiksi oliiviöljyllä laimennettuun neilikkaöljyyn ja asettaa se särkevän hampaan päälle.
Sitä käytetään myös aknen hoitoon, haavojen puhdistukseen, ruoansulatusvaivoihin ja loisten häätämiseen.
Muut käyttöalueet

Neilikkaöljyä käytetään myös öljymaalauksessa, siivouksessa sekä miekkojen puhdistukseen ja kiillotukseen Japanissa. Sen on väitetty olevan tehokas myrkky hometta vastaan.
Myrkyllisyys

Neilikkaöljyä pidetään turvallisena vain pieninä määrinä käytettynä. Se on soluja tappava myrkky, jonka yliannostus saattaa aiheuttaa hengenvaarallisia komplikaatioita, kuten maksavaurion. Neilikkaöljyn tappava yliannostus on 3,752 grammaa per ihmisen painokilo.
Aiheesta muualla

Kyoto Encyclopedia of Genes and Genomes (KEGG): Clove oil (englanniksi)
ChemBlink: Clove oil (englanniksi)
Lapin Kokoomus

| Lapin Kokoomus |
| --- | --- |


Alue:  Lappi
Johto:  Riitta Savukoski (pj.)  Antti Kaarlela (vpj.)  Sanna Luoma (vpj.)
Kansanedustajia:  1 / 6 (2023)
Kunnanvaltuutettuja:  54 / 491 (2017)
Aiheesta muualla
Sivusto
Lapin Kokoomus on Kansallinen Kokoomuksen Lapin vaalipiirissä toimiva piirijärjestö, joka asettaa vaalipiirin kansanedustajaehdokkaat Kokoomuksen vaalilistalle. Vaalikaudella 2023–2027 Lapin kokoomuksella on yksi kansanedustaja, Heikki Autto.
Piirihallituksen puheenjohtajana toimii kemijärveläinen Riitta Savukoski ja käytännön toimintaa johtaa toiminnanjohtaja Jukka Mäyrä.
Eduskuntavaalit 2003

Eduskuntavaaleissa Kristillisdemokraattien Lapin piiri oli jo sopinut keskiryhmien vaaliliitosta Keskustan Lapin piirin kanssa, kunnes tuli tieto siitä, että Suomen Kristillisdemokraatit solmiikin kokoomuksen kanssa valtakunnallisen vaaliliiton, mikä esti kristillisdemokraatteja solmimasta piirikohtaisesti vaaliliittoja Keskustan kanssa, josta kristillisdemokraatit olivat perinteisesti hyötyneet.
Vaaliliitto varmisti Jari Vilénin uudelleen valinnan Lapista.
Nykyiset kansanedustajat 2023–2027

Heikki Autto, Rovaniemi (2011–2015, 2019–)
Entisiä kansanedustajia

Ulla Karvo, 2007–2011
Jari Vilén, kasvatustieteiden maisteri, aikaisempi ulkomaankauppaministeri, 1999–2007
Osmo Kurola, 1995–1999
Keijo Jääskeläinen, 1987–1991
Lauri Impiö, 1975–1987
Jouni Mykkänen, 1970–1975
Erkki Koivisto, Sallan kirkkoherra ja rovasti, 1945–1965, Salla, Lapin läänin vaalipiiri
Aukusti Neitiniemi, maanviljelijä ja kunnallisneuvos, 1924–1927, Kittilä, Lapinmaan vaalipiiri
Kapteeni Amerikka

| Kapteeni Amerikka |
| --- | --- |
 Kapteeni Amerikka, Yhdysvaltain hengen symboli.
Luoja(t):  Joe Simon & Jack Kirby
Kustantamo:  Marvel
Ensiesiintyminen:  Captain America Comics #1 (maaliskuu 1941)
Henkilötiedot
Oikea nimi:  Steven "Steve" Grant Rogers
Status:  Elossa
Pituus:  188 cm
Paino:  99,7 kg
Ryhmäsidokset:  Hyökkääjät, Kostajat, YPKVV
Henkilöllisyydet:  Nomad, Captain
Voimat:  Maksimiin tehostettu fysiologia, taistelulajit, mestaritaktikko, tuhoutumaton vibraniumista tehty kilpi
Suhteet
Sukulaiset:  Joseph Rogers (isä, kuollut), Sarah Rogers (äiti, kuollut)
Kapteeni Amerikka (engl. Captain America), oikealta nimeltään Steven Rogers (esiintynyt Suomessa myös nimellä Kapteeni Armoton) on Marvel-kustantamon sarjakuvissa esiintyvä  supersankari. Kapteeni Amerikan loivat Joe Simon ja Jack Kirby. Kapteeni Amerikka oli silloisen Timely Comicsin (nykyinen Marvel Comics) kolmas hahmo heti Ihmissoihdun ja Prinssi Namorin jälkeen. Hahmon ensiesiintyminen tapahtui amerikkalaisen Captain America Comics -lehden ensimmäisessä numerossa (maaliskuu 1941).
Kapteeni Amerikka luotiin toisen maailmansodan aikana erityisen Supersotilasseerumin avulla (josta nykyään on vedetty johtopäätöksiä steroideihin ja niiden väärinkäyttöön). Kapteeni Amerikka nähdään usein Amerikan henkisenä symbolina ja hänet yhdistetään usein Kostajiin, joiden johtajana Kapteeni on usein toiminut vuodesta 1964 lähtien.
Kapteeni Amerikasta on tehty kaiken kaikkiaan kolme televisioelokuvaa ja useita animaatioelokuvia.
Vuonna 2007 Kapteeni Amerikka kuoli sala-ampujan (luultavasti superrikollinen Kallo) luotiin oikeustalon portaille. Myöhemmin paljastui että Kapteeni Amerikka ei kuollutkaan vaan tuli siirretyksi johonkin päin aikaa ja avaruutta.
Historia > Myöhempi 1940- ja 1950-luku: Steve Rogersin jälkeen

Peläten Kapteeni Amerikan kuoleman olevan isku yhdysvaltalaisten moraalille, presidentti Truman pyytää William Naslundia ottamaan Kapteeni Amerikan roolin itselleen. Samalla hän saa ”Buckyksi” nuoren pojan nimeltään Fred Davis. Kaksikko jatkoi seikkailujaan, kunnes androidi Adam II tappaa Naslundin. Naslundin seuraajaksi valitaan Jeffrey Mace / Patriootti, Davisin jatkaessa Buckyna. Davis kuitenkin haavoittuu ampumavälikohtauksessa vuonna 1948 ja Mace kouluttaa FBI:n agentin Betsy Rossin uudeksi apurikseen. Myöhemmin, ennen vuotta 1953 Mace vetäytyy roolistaan ja nai apurinsa Rossin. Mace sairastuu syöpään ja kuolee vuosikymmeniä myöhemmin.
Myöhemmin nimeämättömäksi jäänyt mies löytää saksalaisesta varastosta Supersotilasseerumin kadonneet kaavat. Koska mies on Kapteeni Amerikan suuri ihailija, hän pyytää Yhdysvaltain hallitusta luomaan itsestään uuden Kapteenin. Hallitus myöntyykin, koska tarvitsee esikuvan Korean sotaan. Mies käy läpi kasvokirurgisen prosessin, jonka aikana hänen piirteensäkin muokataan Steve Rogersin kaltaisiksi. Korean sota kuitenkin loppuu ja Kapteeni Amerikka siirtyy opettajaksi. Täällä hän tapaa nuoren orvon, Jack Monroen, jonka kouluttaa apurikseen. Parivaljakko alkaa taistella kommunismia vastaan.
Uusin Kapteeni Amerikka ja myös seerumia nauttinut Monroe eivät kuitenkaan tiedä, että ilman ”vita-säde” -käsittelyä seerumi ajaa nauttijansa paranoidiksi. 1954-luvulla kaksikko hyökkäilikin miltei jokaisen kommunistiksi epäilemänsä kimppuun. Lopulta FBI vaivuttaa molemmat syvään koomaan, josta heidät herätetään vasta 1970-luvulla, vuosia oikean Kapteeni Amerikan, Steve Rogersin palattua. Oikea Kapteeni Amerikka kuitenkin pysäyttää kaksikon.
Captain America Reborn

Captain America: Reborn #1 paljastaa että Steve Rogers ei kuollutkaan; ase jota käytettiin siirsi hänet paikkaan jossa aika ja avaruus ovat sekaisin. Punakallo yritti käyttää Sharon Carteria ja Tohtori Doomin kehittämää laitetta tuodakseen hänet takaisin, mutta koska Sharon tuhosi koneen, Kapteeni Amerikka on hyppinyt ajassa ja avaruudessa, tapahtumissa jotka ovat tapahtuneet hänen elämänsä aikana, sisältäen Normandian maihinnousun, äitinsä kuoleman ja Euroopan toisen maailmansodan ajan Buckyn kanssa. Hän taistelee toisen maailmansodan tapahtumat uudelleen. Sitten Kapteeni Amerikka päätyy ajassa hetkeen jolloin Tri. Abraham Erskine ruiskuttaa häneen Supersotilasseeriumia.
Voimat ja varusteet

Kapteeni Amerikalla on aseenaan vibraniumista luotu tuhoutumaton kilpi. Kilven halkaisija on 76 cm ja se painaa noin 5 kg. Kilpi on myös aerodynaaminen. Lisäksi kun Kapteeni Amerikka heittää kilven, palaa kilpi hänen luoksensa. Välillä hän on myös käyttänyt energiakilpeä hänen oikean kilpensä tuhouduttua.
Supersotilasseerumi lisäsi hänen voimiaan runsaasti, mutta yli-inhimillisiä voimia hänellä ei ennestään ole. Kapteeni Amerikka on pätevä kaikissa kamppailulajeissa, monikielinen, ammattilainen useimpien aseiden ja ajoneuvojen käytössä. Kapteeni Amerikka kykenee nostamaan 544 kg ja juoksemaan melkein 80,5 km/h.
Kapteeni Amerikka on erinomainen johtaja, hän on johtanut Kostajia usein ja johti Salatuissa Sodissa sankareiden joukkoa.
Persoona

Kapteeni Amerikka nähdään perinteisesti Marvel-universumin mahtavimpana sankarina. Hän on oikeamielinen ja urhea ja haluaa aina nähdä hyvää ihmisissä. Jo hänen alkuperästään supersankarina, hän on vannoutunut suojelemaan muita ja puolustamaan vapautta ja oikeutta.
Hän on ollut Kostajien johtajana vuodesta 1964, koska hän on valmis uhraamaan henkensä muiden ja tehtävän vuoksi.
Liittolaiset

Bucky Barnes, Kapteenin sodanaikainen ystävä. Tunnettiin yhdessä vaiheessa aivopestynä salamurhaajana nimellä Talvisotilas. Bucky on myös ollut väliaikaisesti Kapteeni Amerikan roolissa, kun Kallo "murhasi" Steven.
Sam Wilson, Haukkana tunnettu Kapteeni Amerikan taistelutoveri. "Kuolleista herätetyn" Steven muututtua vanhukseksi, hän nimesi Wilsonin uudeksi Kapteeni Amerikaksi.
D-Mies, yksi UCWF:n parhaimmista painijoista.
Sharon Carter, Steven liittolainen ja "tyttöystävä."
Kostajat:
Rautamies, nero ja miljardööri sekä playboy Tony Stark. Tony ja Steve ovat hyviä ystäviä, mutta he ovat myös taistelleet vastakkain Sisällissodassa.
Haukansilmä, Olympiatason jousiampuja. Steve on opettanut hänelle taistelulajeja.
Musta Leski, YPKVV:n vakooja.
Thor, asgardilainen jumala, Steve osoittautui Thorin vasara Mjolnirin arvoiseksi.
Viholliset

Kapteeni Amerikalla,kuten muillakin supersankareilla, on vastustajinaan suuri joukkio erilaisia superroistoja ja konnia. Näistä merkittävimpiä ovat:
AIM, terroristijärjestö, joka kuului ennen terroristijärjestö Hydraan
Arnim Zola, natsitiedemies
Batroc Loikkija, ranskalainen taistelutaitoinen varas
Herra Hyde, entinen tiedemies, jolla on suunnaton voima ja kestävyys. Enimmäkseen kuitenkin Thorin vastustaja
Hydra, vahva terroristijärjestö, jonka perusti toisen maailmansodan aikoihin saksalainen natsi paroni Strucker.
Kallo, Punakallon apuri
Matelijaryhmä, joukko käärmeteemaisia palkkasotureita
Lipunrepijä, sveitsiläinen nationalismin vastustaja
Paroni Zemo, natsi-Saksan nerokas tiedemies, joka vihaa kapteeni Amerikkaa, koska hänen takiaan Zemon käyttämä superliima liitti yhteen Zemon kasvot ja naamion jota hän käytti. Hän kuoli myöhemmin taistelussa kapteeni Amerikkaa vastaan. Toinen Zemo yritti kostaa kapteenille isänsä kuoleman ja ryhtyi taistelemaan kapteenia ja Kostajia vastaan yhdessä johtamiensa Pahuuden Mestarien kanssa
Punakallo, natsi-Saksan luoma supersotilas, joka on kapteenin arkkivihollinen
Ultimate Kapteeni Amerikka

Ultimate Marvel -jatkumon Kapteeni Amerikan loivat Mark Millar ja Bryan Hitch. Ultimate Kapteeni Amerikan ensiesiintyminen tapahtui amerikkalaisen Ultimates-lehden ensimmäisessä numerossa.
Ultimate-jatkumossa Steve Rogers on hento vapaaehtoinen supersotilaskokeessa, joka käy läpi kuukausien steroidihoitoa, kirurgista käsittelyä ja lopulta supersotilasseerumikäsittelyn tullakseen Kapteeni Amerikaksi. Bucky on Kapteenin lapsuudenaikainen ystävä, joka seuraa Rogersia tämän tehtävillä valokuvaajana. Rogersin viimeinen tehtävä vie hänet Islantiin, jossa tämä pysäyttää avaruusolentojen teknologiaan perustuvan pommin. Rogers kuitenkin vajoaa mereen ja hyytävässä lämpötilassa vajoaa koomaan. Vuosikymmeniä myöhemmin Tony Starkin tutkimusryhmä löytää hänet.
Kapteeni Amerikka muissa medioissa > Elokuvat

Matt Salinger näytti Kapteeni Amerikkaa vuoden 1990 Captain America -elokuvassa.
Kapteeni Amerikka muissa medioissa > Televisio

Kapteeni Amerikka vieraili Hämähäkkimies-animaatiosarjassa jaksossa ”Kissa” sekä tarinoissa ”Kuusi unohdettua soturia” ja ”Salaiset sodat”. Hänen äänenään toimi David Hayter. Kapteeni Amerikasta on myös 1960-luvun animaatio, jonka kuvitti Jack Kirby.
Kapteeni Amerikka muissa medioissa > Marvel Cinematic Universe

Chris Evans näyttelee Steve Rogersia / Kapteeni Amerikkaa Marvel Cinematic Universen elokuvissa Captain America: The First Avenger (2011), The Avengers (2012), Captain America: The Return of the First Avenger (2014), Avengers: Age of Ultron (2015), Captain America: Civil War (2016), Avengers: Infinity War (2018) ja Avengers: Endgame (2019), tehden myös lyhyen esiintymisen elokuvassa Spider-Man: Homecoming (2017) ja cameon elokuvan Captain Marvel (2019) lopussa.
Josh Keaton ääninäyttelee vaihtoehtoisten universumien variantteja Rogersista Disney+-animaatiosarjassa What If...? (2021–2024). Tunnetuin näistä varianteista esiintyy sarjan ensimmäisessä jaksossa ”Mitä jos... Kapteeni Carter olisikin ensimmäinen Kostaja?”, jossa Peggy Carter ottikin supersotilasseerumin ja ryhtyi Kapteeni Carteriksi. Rogers sen sijaan saa Howard Starkin rakentaman haarniskan nimeltä Hydra Stomper. Ensimmäisen tuotantokauden päätösjakson,  ”Mitä jos... Seuraaja rikkoisi valansa?”, lopussa, vuoteen 2014 päätynyt Kapteeni Carter ja Natasha Romanoff löytävät Lemurian Starilta Georges Batrocin hallusta Hydra Stomper -haarniskan, jonka sisällä oli itse Rogers. Hän heräsi toisen tuotantokauden jaksossa ”Mitä jos… Kapteeni Carter taistelisi Hydra Stomperia vastaan?”, missä paljastui, että Punainen huone oli aivopessyt hänet ja että Hydra Stomperissa pysyminen oli ainut, mikä piti Rogersin hengissä. Carter saa hänet järkiinsä, mutta Rogers uhraa itsensä tuhotakseen Punaisen huoneen tukikohdan ja tappaakseen sitä johtaneen Melina Vostokoffin. Carter itse kuitenkin uskoi Rogersin yhä olevan elossa.
Kapteeni Amerikka muissa medioissa > Videopelit

Kapteeni Amerikka esiintyy lukuisissa videopeleissä. Hän on päähenkilönä vuonna 1987 julkaistussa Captain America in: The Doom Tube of Dr. Megalomann -videopelissä kuten myös 1989 julkaistussa Spider-Man and Captain America in Doctor Doom’s Revenge -pelissä. Kapteeni Amerikka on yksi neljästä pelattavasta hahmosta vuonna 1991 tehdyssä Captain America and the Avengers -pelissä. Myöhemmin Kapteeni Amerikka esiintyy myös Capcomin Marvel Super Heroes -pelissä ja sitä seuranneessa Marvel vs. Capcom -pelissä. Kapteeni Amerikka esiintyy myös peleissä Maximum Carnage ja Marvel Super Heroes: War of the Gems.
Kapteeni Amerikka on myös yksi pelattavista hahmoista Marvel: Ultimate Alliance -videopelissä. Pelissä Kapteenilla on neljä eri pukuvaihtoehtoa ja lukuisia eri kykyjä.
Kapteeni Amerikkaa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1944 | Dick Purcell |  | Captain America |  |
| 1966 | Arthur Pierce | The Marvel Superheroes Captain America |  |  |
| 1979 | Reb Brown |  | Captain America Captain America II: Death Too Soon |  |
| 1981 | George DiCenzo | Hämähäkkimies |  |  |
| 1990 | Matt Salinger |  | Captain America |  |
| 1997 2000–2002 | David Hayter | X-Men Hämähäkkimies Spider-Man Unlimited X-Men: Evolution |  |  |
| 1998, 2000 | Cathal J. Dodd |  |  | Marvel vs Capcom: Clash of the Super Heroes Marvel vs. Capcom 2: New Age of Heroes |
| 1999–2000 | Dan Chameroy | Kostajat |  |  |
| 2000 | Daran Norris |  |  | Spider-Man |
| 2006 | Justin Gross |  | Ultimate Avengers Ultimate Avengers 2 |  |
| 2006 | Trev Broudy |  |  | Marvel: Ultimate Alliance |
| 2006 | Robin Atkin Downes |  |  | Spider-Man: Battle for New York |
| 2009–2010 | Tom Kenny | The Super Hero Squad Show |  | Marvel Super Hero Squad |
| 2009 | David Kaye |  |  | Marvel: Ultimate Alliance 2 |
| 2010–2011 2013 | Brian Bloom | The Avengers: Earth’s Mightiest Heroes |  | Marvel vs. Capcom 3: Fate of Two Worlds Marvel Heroes |
| 2011–2012, 2014–2019 | Chris Evans |  | Captain America: The First Avenger The Avengers Captain America: The Return of the First Avenger Avengers: Age of Ultron Ant-Man Captain America: Civil War Spider-Man: Homecoming Avengers: Infinity War Captain Marvel Avengers: Endgame |  |
| 2012– | Roger Craig Smith | Ultimate Spider-Man Avengers Assemble Lego Marvel Super Heroes: Maximum Overload Hulk ja M.Ä.I.S.K.:n agentit | Iron Man and Captain America: Heroes United | Marvel Avengers: Battle for Earth Lego Marvel Super Heroes Disney Infinity: Marvel Super Heroes |
| 2013–2014 | Trevor Devall | Ultimate Wolverine vs. Hulk Wolverine vs. Sabretooth |  |  |
| 2020 | Jeff Schine |  |  | Marvel’s Avengers |
| 2021– | Josh Keaton | What If...? X-Men ’97 |  |  |
| 2022 | Brian Bloom |  |  | Marvel’s Midnight Suns |
| 2025 | Drew Moerlein |  |  | Marvel 1943: Rise of Hydra |
Hyökkääjät taistelemassa Punakalloa ja tämän natsijoukkoja vastaan.
Ultimate-jatkumon Kapteeni Amerikka (kuvitus Bryan Hitch).
Harju Elekter (Suomi)

| Harju Elekter Oy |
| --- | --- |

Yritysmuoto:  Osakeyhtiö
Perustettu:  1988
Toimitusjohtaja:  Jari Jylli
Puheenjohtaja:  Tiit Atso 
Kotipaikka:  Ulvila, Suomi
Toimiala:  infrarakentaminen, uusiutuvan energian ratkaisut ja ratkaisut teollisuudelle
Liikevaihto:  69,0 milj. euroa (2023)
Liikevoitto:  1,9 milj. euroa (2023)
Tilikauden tulos:  1,2 milj. euroa (2023)
Henkilöstö:  189 (2023) 
Emoyhtiö:  AS Harju Elekter
Kotisivu:  harjuelekter.fi
Infobox OKVirheellinen NIMI-arvo: 
Harju Elekter Oy  sähköautomaatioon erikoistunut laitevalmistaja, jonka päätuotteita ovat teollisuuden automaatiokeskukset. Yhtiö toimii Ulvilassa, Keravalla ja Kurikassa.
Yritys on osa virolaista pörssiyhtiö AS Harju Elekteriä.
Yhtiö valmistaa ja markkinoi automaatio-, sähkömekaniikka- ja sähkökäyttökeskuksia sekä sähkökojeistoja, kuten esimerkiksi aurinkoenergialaitteita, jakelumuuntamoita ja sähköautojen latausasemia. Yritys tarjoaa myös niille suunnittelu-, asennus- ja huoltopalveluita.
Historia > Finnkumu Oy (2003–2020)

Finnkumu Oy perustettiin vuonna 2003.
Vuonna 2013 Kurikassa toimineen yhtiön liikevaihto oli lähes 11 miljoonaa euroa ja se työllisti 25 henkilöä.
Vuonna 2014 Satmatic osti Finnkumun, joka oli Suomen suurin muuntamovalmistaja.
Finnkumun liikevaihto oli 13,6 miljoonaa euroa vuonna 2020. Se suunnitteli, valmisti, asensi ja myi jakelumuuntamoita ja muita sähkön siirtoon ja jakeluun tarkoitettuja kojeistoja. Yritys työllisti 25 henkilöä.
Historia > Harju Elekter Oy (2021–)

Harju Elekter Oy aloitti toimintansa tammikuussa 2021, kun Satmatic Oy, Finnkumu Oy ja Kiinteistöyhtiö Ulvilan Sammontie 9 fuusioituivat.
Alkuvuonna 2022 yhtiö siirsi sähköautojen latausasemiin liittyvän liiketoimintansa pääkonttorilta valtatien toiselle puolelle.
Organisaatio

Harju Elekter Oy toimii Ulvilassa, Keravalla ja Kurikassa ja sillä on noin 130 työntekijää. AS Harju Elekter työllistää noin 800 henkilöä.
Tuotteet

Harju Elekter Oy valmistaa muun muassa
aurinkoenergialaitteita
jakelumuuntamoita ja muita sähkön siirtoon ja jakeluun tarkoitettuja kojeistoja
sähköautojen tai hybridiautojen latausasemia, joiden tehot vaihtelevat peruslaturin 3,8 kilowatista 22 kilowattiin. Osa asemista on yhteydessä pilveen, ja asemaa voidaan ohjata mobiilisovelluksella. Ensimmäiset  sähköautojen latausasemat valmistettiin vuonna 2010. Harju Elekterin valmistamia latausasemia asentaa ja operoi IGL Technologies Oy, joka on kehittänyt eParking-ohjelmiston.
Tunnustuksia

Vuonna 2014 Asiakastieto valitsi Finnkumun Suomen vahvimmaksi yritykseksi. Finnkumu oli kasvattanut liikevaihtoaan kahdella peräkkäisellä tilikaudella yli 50 prosenttia ja sen vakavaraisuus oli hyvä.
Vuonna 2015 Finnkumu palkittiin Etelä-Pohjanmaan Maakunnallisella Yrittäjäpalkinnolla.
Aiheesta muualla

Harju Elekter Oy:n internetsivut
harjuelekter.com
Satakuntaliitto: Satakunnan suuri salaisuus (jutussa avattu Satmaticin historiaa)
Kurikan vapaaseurakunta

| Kurikan vapaaseurakunta |
| --- | --- |
 Kurikan vapaakirkko helmikuussa 2023.
Suuntautuminen:  vapaakirkollisuus
Kirkkokunta:  Suomen Vapaakirkko
Perustettu:  1957 (1986)
Seurakunnan johtaja:  Miika Halonen
Pääkirkko:  Jyllintaival 119 61300 Kurikka
Aiheesta muualla
Sivusto
Kurikan vapaaseurakunta on Kurikassa toimiva vapaaseurakunta. Seurakunnan johtaja ja pastori on Miika Halonen. Seurakunta kokoontuu Kurikan keskustan tuntumassa sijaitsevalla rukoushuoneella Jyllintaipaleen varrella. Seurakunta kuuluu Suomen Vapaakirkko -kirkkokuntaan. Seurakunnan toimintaan kuuluvat sunnuntaikokousten, rukousiltojen ja aamurukoushetkien lisäksi lapsikerhot, nuortenillat, naistentyö, lähetystyö sekä evankeliointi.
Kurikan vapaaseurakunta aloitti toimintansa vuonna 1957. Aluksi seurakunta toimi Seinäjoen vapaaseurakunnan yhteydessä. 1970- ja 1980-luvuilla Kurikan seurakuntapiirissä heräsi ajatus omasta kokoontumistilasta. Seurakunta osti Jyllintaipaleen toimitilan vuoden 1982 syyskuussa. Uudet tilat vihittiin käyttöön 6. maaliskuuta 1983. Vuonna 1986 Kurikan vapaaseurakunta itsenäistyi omaksi paikallisseurakunnakseen.
Korppolaismäki

| Korppolaismäki> Korpolaisbacken |
| --- | --- |
 Taloja mäen huipulla Maununtyttärenkadulla.
 Kaupungin kartta, jossa Korppolaismäki korostettuna.  Turun kaupunginosat
Kaupunki:  Turku
Suuralue:  Keskusta ja Skanssi-Uittamo
Väkiluku:  378 (31.12.2016)
Postinumero(t):  20810
Korppolaismäki (ruots. Korpolaisbacken) on kaupunginosa ja mäki Turussa, Aurajoen ja Pitkäsalmen yhtymäkohdassa Turun satamaa vastapäätä. Mäen huippu on 37 metriä merenpinnan yläpuolella. Korppolaismäki kuuluu keskustan suuralueeseen, ja naapurikaupunginosia ovat Itäranta (V) pohjoisessa, Hirvensalon Lauttaranta lännessä, Pihlajaniemi etelässä ja Vähäheikkilä idässä.
Näkymä Korppolaismäen laelta Vähäheikkilän suuntaan, etualalla rintamamiestaloaluetta, vasemmalla Wärtsilän tehdas.
Osa valkoisista rakennuksista kuuluu Korppolaismäen puoleiseen osaan Majakkarantaa. Edustan punertavat rakennukset kuuluvat Itärantaan.
Korppolaismäen pienalueen väkiluku vuonna 2016 oli 378, joista suomenkielisiä oli 77,2%, ruotsinkielisiä 17,4% ja muita 5,4%. Kaupunginosa on kuitenkin pienaluetta suurempi, ja siihen kuuluu myös osa erikseen tilastoitavasta Majakkarannan alueesta.
Nimitys Korppolaismäki on johdannainen Kaarinan kylästä Korppolainen, joka puolestaan lienee käännös ruotsinkielisestä nimestä Korpelax, josta on asiakirjamaininta vuodelta 1471.